Document ID: 32007D0243

РЕШЕНИЕ НА КОМИСИЯТА
от 18 април 2007 година
относно изключването от финансиране на Общността на някои разходи, направени от държавите-членки в рамките на Европейския фонд за ориентиране и гарантиране на земеделието (ФЕОГА), секция „Гарантиране“
(нотифицирано под номер C(2007) 1663)
(само текстовете на испански, датски, немски, гръцки, английски, френски, италиански, нидерландски, португалски, финландски и шведски език са автентични)
(Текст от значение за ЕИП)
(2007/243/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 729/70 на Съвета от 21 април 1970 г. относно финансирането на Общата селскостопанска политика (1), и по-специално член 5, параграф 2, буква в) от него,
като взе предвид Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика (2), и по-специално член 7, параграф 4 от него,
след консултации с Комитета по земеделските фондове,
като има предвид, че:
(1)
Член 5 от Регламент (ЕИО) № 729/70, член 7 от Регламент (ЕО) № 1258/1999, както и член 8, параграфи 1 и 2 от Регламент (ЕО) № 1663/95 на Комисията от 7 юли 1995 г. за определяне на подробни правила за прилагане на Регламент (ЕИО) № 729/70 на Съвета относно процедурата за приключване на сметките на ФЕОГА, секция „Гарантиране“ (3) предвиждат, че Комисията предприема необходимите проверки, предоставя резултатите от своите проверки на държавите-членки, запознава се с направените от тях бележки, свиква двустранни разговори за постигане на споразумение със съответните държави-членки и им съобщава официално своите заключения.
(2)
На държавите-членки е предоставена възможността да поискат започване на помирителна процедура. В някои случаи тази възможност е използвана и съставеният доклад в края на процедурата е разгледан от Комисията.
(3)
Членове 2 и 3 от Регламент (ЕИО) № 729/70, както и член 2 от Регламент (ЕО) № 1258/1999, предвиждат финансиране единствено на възстановяванията при износ към трети страни и интервенциите, чиято цел е стабилизирането на пазарите за селскостопански продукти, които са съответно предоставени или предприети в съответствие с правилата на Общността в рамките на общата организация на пазарите за селскостопански продукти.
(4)
Извършените проверки, резултатите от двустранните разговори и от помирителните процедури показват, че част от разходите, декларирани от държавите-членки не отговарят на условията и следователно не могат да бъдат финансирани от секция „Гарантиране“ на ФЕОГА.
(5)
Трябва да се посочат сумите, които не са признати за сметка на секция „Гарантиране“ на ФЕОГА, като тези суми не се отнасят за разходите, направени по-рано от двадесет и четири месеца преди писменото съобщение на Комисията до държавите-членки за резултатите от проверките.
(6)
За случаите, за които се отнася настоящото решение, изчислените суми, които трябва да бъдат изключени поради несъответствието им с правилата на Общността, се предоставят от Комисията на държавите-членки в рамките на обобщен доклад.
(7)
Настоящото решение не засяга финансови последствия, които Комисията би претърпяла вследствие решения на Съда на Европейските общности по висящи дела към 25 януари 2007 г. по въпроси, които са предмет на настоящото решение,
ПРИЕ НАСТОЯЩОТО РЕШЕНИЕ:
Член 1
Разходите на акредитираните разплащателни агенции на държавите-членки, заявени в рамките на ФЕОГА, секция „Гарантиране“, които са посочени в приложението, се изключват от финансиране на Общността поради несъответствието им с правилата на Общността.
Член 2
Адресати на настоящото решение са Кралство Белгия, Кралство Дания, Федерална република Германия, Кралство Испания, Република Финландия, Френската република, Република Гърция, Ирландия, Италианска република, Великото херцогство Люксембург, Кралство Нидерландия, Република Австрия, Португалска република и Обединено кралство Великобритания и Северна Ирландия.
Съставено в Брюксел на 18 април 2007 година.

Labels: 2
15
18
6